《月夜逢僧巨超》
清代·赵绍祖

一片长江月，清光第几湾。敲诗逢贾岛，饶舌识寒山。

树影凌波乱，云心出岫间。澜翻潮偈合，风冷不知还。

作者简介：（1752—1833）安徽泾县人，字绳伯，号琴士。廪生。道光元年举孝廉方正。修《安徽省志》，主讲池州秀山、太平翠螺两书院。长于考订。有《通鉴注商》、《新旧唐书互證》、《金石文正续钞》、《琴士诗文钞》等。